ddrg/super_eurlex huggingface dataset:
SL Uradni list Evropske unije L 111/50

ODLOČBA KOMISIJE

z dne 4. maja 2009

o določitvi zneskov pomoči za diverzifikacijo in dodatne pomoči za diverzifikacijo, ki se odobri v okviru začasne sheme za prestrukturiranje industrije sladkorja Skupnosti za tržno leto 2009/2010

(notificirano pod dokumentarno številko C(2009) 3158)

(Besedilo v španskem jeziku je edino verodostojno)

(2009/368/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 320/2006 z dne 20. februarja 2006 o ustanovitvi začasne sheme za prestrukturiranje industrije sladkorja v Skupnosti in spremembi Uredbe (ES) št. 1290/2005 o financiranju skupne kmetijske politike (1),

ob upoštevanju Uredbe Komisije (ES) št. 968/2006 z dne 27. junija 2006 o določitvi podrobnih pravil za izvajanje Uredbe Sveta (ES) št. 320/2006 o ustanovitvi začasne sheme za prestrukturiranje industrije sladkorja v Skupnosti (2) in zlasti člena 13(1) Uredbe,

ob upoštevanju naslednjega:

(1) Komisija mora za vsako zadevno državo članico določiti zneske pomoči za diverzifikacijo iz člena 6 Uredbe (ES) št. 320/2006 in dodatne pomoči za diverzifikacijo iz člena 7 navedene uredbe.

(2) Zneski pomoči za diverzifikacijo in dodatne pomoči za diverzifikacijo se v skladu s členom 13(2) Uredbe (ES) št. 968/2006 izračunajo na podlagi ton kvote za sladkor, ki je bila v zadevni državi članici opuščena v tržnem letu 2009/2010 –

SPREJELA NASLEDNJO ODLOČBO:

Člen 1

Zneski pomoči za diverzifikacijo in dodatne pomoči za diverzifikacijo na zadevno državo članico iz členov 6 in 7 Uredbe (ES) št. 320/2006, določeni na podlagi opuščenih kvot v tržnem letu 2009/2010, so navedeni v Prilogi k tej odločbi.

Člen 2

Ta odločba je naslovljena na Kraljevino Španijo.

V Bruslju, 4. maja 2009 Za Komisijo Mariann FISCHER BOEL Članica Komisije

(1) UL L 58, 28.2.2006, str. 42.

(2) UL L 176, 30.6.2006, str. 32.
(4)

Na sestanku Skupnega odbora za sodelovanje na področju znanosti in tehnologije Evropske skupnosti in Rusije, ki je potekal v Bruslju 28. junija 2007, sta se pogodbenici Sporazuma strinjali z njegovim podaljšanjem za nadaljnjih pet let. Pogodbenici menita, da bi bilo hitro podaljšanje Sporazuma v obojestranskem interesu. Poleg tega sta se na sestanku Stalnega partnerskega sveta Evropska unija–Rusija 26. maja 2008 obe pogodbenici dogovorili, da bosta sprejeli potrebne ukrepe za podaljšanje tega sporazuma.
SL Uradni list Evropske unije L 56/15

SKLEP SVETA

z dne 26. februarja 2009

o spremembi Sklepa z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU

(2009/167/ES)

SVET EVROPSKE UNIJE JE –

ob upoštevanju člena 42(2), člena 10(4) in člena 18 Konvencije o ustanovitvi Evropskega policijskega urada (Konvencija o Europolu) (1),

ob upoštevanju Akta Sveta z dne 3. novembra 1998 o pravilih Europolovih zunanjih odnosov s tretjimi državami in organi, ki niso povezani z Evropsko unijo (2), in zlasti člena 2 Akta,

ob upoštevanju Akta Sveta z dne 3. novembra 1998 o pravilih za sprejemanje podatkov od tretjih oseb pri Europolu (3) in zlasti člena 2 Akta,

ob upoštevanju Akta Sveta z dne 12. marca 1999 o pravilih za prenos osebnih podatkov s strani Europola tretjim državam in tretjim organom (4) in zlasti členov 2 in 3 Akta,

ob upoštevanju naslednjega:

(1) 27. marca 2000 je Svet sprejel Sklep o pooblastilu direktorju Europola za začetek pogajanj o sporazumih s tretjimi državami in organi, ki niso povezani z EU (5).

(2) Zaradi operativnih interesov bi bilo treba Indijo dodati na seznam tretjih držav, s katerimi je direktor Europola pooblaščen začeti pogajanja.

(3) Zato bi bilo treba Sklep z dne 27. marca 2000 ustrezno spremeniti –

SKLENIL:

Člen 1

Sklep z dne 27. marca 2000 se spremeni:

v členu 2(1) se pod naslovom „Tretje države“ v abecedni seznam doda naslednja država:

„— Indija“.

Člen 2

Ta sklep se objavi v Uradnem listu Evropske unije.

Člen 3

Ta sklep začne veljati na dan po sprejetju.

V Bruslju, 26. februarja 2009 Za Svet Predsednik I. LANGER

(1) UL C 316, 27.11.1995, str. 2.

(2) UL C 26, 30.1.1999, str. 19.

(3) UL C 26, 30.1.1999, str. 17.

(4) UL C 88, 30.3.1999, str. 1.

(5) UL C 106, 13.4.2000, str. 1.
(3)

Prvotni seznam in prvi posodobljeni seznam za Skupnost pomembnih območij v sredozemski biogeografski regiji v skladu z Direktivo 92/43/EGS je Komisija sprejela z odločbama 2006/613/ES (2) in 2008/335/ES (3). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih določi območja, ki so na seznamu za Skupnost pomembnih območij v sredozemski biogeografski regiji, za posebna ohranitvena območja ter opredeli prednostne naloge za ohranjanje in potrebne ohranitvene ukrepe.
(2)

S Sklepom 2008/158/ES (5) je bila uporaba ukrepov iz člena 2 Sklepa 2002/148/ES, ki je bila podaljšana do 20. februarja 2004 s členom 1 Sklepa 2003/112/ES (6), do 20. februarja 2005 s členom 1 Sklepa 2004/157/ES (7), do 20. februarja 2006 s členom 1 Sklepa 2005/139/ES (8), do 20. februarja 2007 s členom 1 Sklepa 2006/114/ES (9) in do 18. februarja 2008 s členom 1 Sklepa 2007/127/ES (10), podaljšana za nadaljnje obdobje 12 mesecev, tj. do 20. februarja 2009.
(19)

Finančni sistemi v Skupnosti so tesno povezani, pri čemer lahko dogodki v eni državi članici pomembno vplivajo na finančne institucije in trge v drugih državah članicah. Nenehno nastajanje finančnih konglomeratov in vse manj jasne razlike med dejavnostmi podjetij v sektorjih bančništva, vrednostnih papirjev in zavarovalništva povzročajo dodatne izzive v zvezi z nadzorom na nacionalni ravni in ravni Skupnosti. Za zaščito finančne stabilnosti je potreben sistem na ravni Odbora, Odbora evropskih bančnih nadzornikov in Odbora evropskih zakonodajalcev za vrednostne papirje, da se čim prej ugotovijo morebitna čezmejna in medsektorska tveganja ter se po potrebi obvesti Komisijo in druge odbore. Poleg tega je bistveno, da Odbor zagotovi obveščenost finančnih ministrstev in nacionalnih centralnih bank držav članic. Vloga Odbora v zvezi s tem je ugotovitev tveganj v sektorjih zavarovanj, pozavarovanj in poklicnih pokojnin ter redno poročanje Komisiji o rezultatih. O teh ocenah je treba obveščati tudi Svet. Odbor mora sodelovati tudi z Evropskim parlamentom in mu redno zagotavljati informacije o razmerah v zavarovalniškem sektorju. Odbor v zvezi s tem ne sme razkrivati podatkov o posameznih nadzorovanih subjektih.
(2)

Navedeni ukrepi so določeni zlasti v Odločbi Komisije 2005/692/ES z dne 6. oktobra 2005 o nekaterih ukrepih zaščite v zvezi z aviarno influenco v tretjih državah (5), Odločbi Komisije 2005/731/ES z dne 17. oktobra 2005 o določitvi dodatnih zahtev za nadzor aviarne influence pri prosto živečih pticah (6), Odločbi Komisije 2005/734/ES z dne 19. oktobra 2005 o določitvi ukrepov biološke varnosti za zmanjšanje tveganja prenosa visoko patogene aviarne influence, ki jo povzroča virus influence A H5N1, s ptic, ki živijo v divjini, na perutnino in druge ptice v ujetništvu ter zagotavljanje sistema zgodnjega odkrivanja na območjih z izrazitim tveganjem (7) in Odločbi Komisije 2007/25/ES z dne 22. decembra 2006 glede nekaterih zaščitnih ukrepov v zvezi z visoko patogeno aviarno influenco in premiki hišnih ptic, ki spremljajo svoje lastnike v Skupnost (8).
(5)

Združeno kraljestvo je v dopisih z dne 14. aprila, 2. maja in 22. julija ter poročilih v elektronski obliki, poslanih maja, avgusta in septembra 2008, Komisiji predložilo zahtevek za tak alternativni sistem upravljanja v Združenem kraljestvu, ki bi se uporabljal za ribiška plovila, ki lovijo z vlečnimi mrežami ali danskimi potegalkami z velikostjo mrežnega očesa med 70 in 89 mm ali 100 mm in več v vodah ES Norveškega morja, Severnega morja ali zahodne Škotske (območja ICES IIa, IVa do IVc ali VIa). Navedeni zahtevek in poročila vsebujejo informacije in podatke, ki se zahtevajo v skladu s točko 8.7 Priloge IIA k Uredbi (ES) št. 40/2008, zlasti o področju uporabe, obsegu, izračunu, delovanju, spremljanju in oceni navedenega sistema.
(3)

Vplivi žveplove kisline na zdravje ljudi in okolje so bili ocenjeni v skladu z določbami uredb (ES) št. 1112/2002 in (ES) št. 2229/2004 za vrste uporab, ki jih je predlagal prijavitelj. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 20 Uredbe (ES) št. 2229/2004 predložiti ustrezna poročila o oceni in priporočila. Država članica poročevalka za žveplovo kislino je bila Francija, vse ustrezne informacije pa so bile predložene oktobra 2007.
2.

točka 1.2.1 se nadomesti z naslednjim: „1.2.1 Strategy to Avoid and Reduce Breakdown-related Disruption If the system breaks down, operation must be resumed within 24 hours. To ensure that operations are resumed, the following minimum undertakings apply: — The Schengen States are required to have a service contract guaranteeing repairs to, and/or replacement of, hardware and software. — The Schengen States are required to have a backup system. — The Schengen States are required to equip their MTA with a preventative peripheral device to compensate any power malfunctions. — The Schengen States are required to guarantee that MTA and applications hardware and software are not cut off for any reason other than breakdown or maintenance. In case of regular maintenance, such as database backups, the maintenance slot shall not exceed a maximum of two hours. — The Schengen States are to guarantee the availability of sufficient personnel during working hours to ensure operation of the MTA at the best possible rate. — The Schengen States are required to distinguish clearly between the test environment and the operational environment; adapting the test environment should not affect the operational equipment and vice versa. — Adaptations to the Schengen Consultation Network should always be tested in the test environment before being used in the operational environment. In addition the system must be able to cope with the following amounts of data: — store the equivalent of two days operations, i.e. a maximum of 100 Megabytes, — send up to 30 000 messages and 30 000 delivery reports per day, — receive up to 30 000 messages and 30 000 delivery reports per day. In addition, each Schengen State must distinguish between ‚retransmitting‘ and ‚resending as a new message‘. The term ‚re-send‘ in the next chapters (especially 1.2.2) covers both cases, but the following distinction must be made: — ‚retransmitting‘ means sending again the same message, usually subject to retransmission parameters of the MTA (e.g. sendmail, MS-Exchange, Lotus Notes). After each retransmission there are no more messages in the system, the first message is just transmitted again. — ‚resending as a new message‘ means that a new message with the same content is prepared. The destination point might receive two different messages, but with the same content, if the first one was held in a queue somewhere. Schengen States are invited to use the first possibility (retransmitting) wherever possible, to avoid the unnecessary multiplying of messages in the system.“
(26)

Komisija je izrazila dvome o dejanskem upravičencu in o upravičenosti do pomoči. Italija je podjetje NGP priglasila kot upravičenca do pomoči. Vendar so bili vsi trije ukrepi del pomoči, dodeljene podjetju SIMPE, ki je novo ustanovljeno podjetje in kot takšno ni upravičeno do pomoči za prestrukturiranje (točka 12 smernic za reševanje in prestrukturiranje podjetij v težavah). Komisija je torej izrazila dvome o dejstvu, da bi bili podjetji NGP in SIMPE tudi kot skupina lahko upravičeni do pomoči. Podjetje SIMPE je ustanovilo podjetje NGP v okviru prestrukturiranja obratov za polimerizacijo, za katere so bili odobreni zadevni ukrepi pomoči. Po drugi strani podjetje NGP ni bilo novo ustanovljeno podjetje v smislu smernic za reševanje in prestrukturiranje, bilo pa je podjetje v težavah in torej upravičeno do pomoči za prestrukturiranje.
(3)

Vplivi dinikonazola-M na zdravje ljudi in okolje so bili ocenjeni v skladu z določbami uredb (ES) št. 451/2000 in (ES) št. 1490/2002 za vrste uporabe, ki so jih predlagali prijavitelji. Poleg tega navedeni uredbi določata države članice poročevalke, ki morajo Evropski agenciji za varnost hrane (EFSA) v skladu s členom 8(1) Uredbe (ES) št. 451/2000 predložiti ustrezna poročila o oceni in priporočila. Država članica poročevalka za dinikonazol-M je bila Francija, vse ustrezne informacije pa so bile predložene 31. maja 2007.
(50)

Likvidacijski upravitelj je utemeljil prednosti take celovite prodaje. Prvič, karte, ki so jih zagotovili romunski organi, kažejo, da je več parcel za industrijskim kompleksom blizu mestnega odlagališča odpadkov in niso povezane z nobeno cesto, tako da v bistvu niso posamično dostopne. Drugič, vrednost posamičnih vrst premoženja industrijskega kompleksa je bila zelo različna, odvisno od posamezne lokacije, stanja zgradb in možnosti odstopa do lokalne infrastrukture. Tretjič, večina potencialnih vlagateljev se je zanimala območje za razvoj nepremičnin; od skupno 26 prispelih ponudb jih je bilo 17 za nakup celotnega kompleksa Tractorula.
(89)

Komisija meni, da so prerazporeditve, predvidene v zakonih 342/2000 in 448/2001, omogočile podjetjem, ki so jih zadevala prestrukturiranja, urejena z Zakonom 218/1990 in zakonodajnim odlokom 358/1997, da so priznala prejšnje ustvarjene dobičke s plačilom nadomestnega davka, ki je bil določen na isti ravni za vsa zadevna podjetja. Zato Komisija ugotavlja, da je bila možnost prerazporeditve splošni davčni ukrep in da znižani nadomestni davek v nasprotju s takrat veljavnim običajnim davkom od dobička gospodarskih družb ni zagotovil nobene konkurenčne prednosti zadevnim družbam, ker se je uporabljal pod enakimi pogoji za vsa podjetja, ki so se odločila priznati prejšnje ustvarjene dobičke, ki pa začasno niso bili priznani v skladu z veljavnimi določbami Zakona 218/1990 ali zakonodajnega odloka 358/1997. Komisija zato ugotavlja, da so take prerazporeditve splošni ukrepi, utemeljeni z logiko davčnega sistema, in ne pomenijo državne pomoči.
(5)

Komisija je od 23. do 27. aprila 2007 izvedla pregled na kraju samem, kot je določeno v členu 10 Uredbe (ES) št. 349/2005. Pripombe Komisije, metoda izračuna upravičenih izdatkov in končne ugotovitve so bili Nemčiji sporočeni v dopisu z dne 6. februarja 2008.
(5)

V Sklepu XIX/18 pogodbenic Montrealskega protokola je odobren obseg proizvodnje in porabe nadzorovanih snovi, naštetih v prilogah A, B in C (snovi v skupinah II in III) k Montrealskemu protokolu, ki je potreben za uporabe bistvenega pomena za laboratorijske in analitske namene v skladu s Prilogo IV k Poročilu o sedmem zasedanju pogodbenic, ob upoštevanju pogojev, določenih v Prilogi II k Poročilu o šestem zasedanju pogodbenic, kot tudi sklepov VII/11, XI/15 in XV/5 pogodbenic Montrealskega protokola. V Sklepu XVII/10 pogodbenic Montrealskega protokola je odobren obseg proizvodnje in porabe nadzorovanih snovi, naštetih v Prilogi E k Montrealskemu protokolu, ki je potreben za laboratorijske in analitske uporabe metil bromida.
17.

Točko 17 mora izpolniti pristojni organ zadevne(-ih) države (držav) članice (članic). Datum vloge in prejema je treba vpisati takoj po prejemu vloge. V 20 dneh po datumu prejema mora pristojni organ zadevnih držav članic preveriti, ali je vloga ustrezno izpolnjena (vse točke od 1 do 14 morajo biti izpolnjene in manjkati ne sme noben podatek; nekatere vrednosti so lahko ocene). Uporablja se lahko le 17(a) ali 17(b); prosimo vas, da neustrezno prečrtate. (a) Če pristojni organ morebitne(-ih) države (držav) članice (članic) tranzita ali namembne(-ih) države (držav) članice (članic) meni, da vloga ni ustrezno izpolnjena, mora izpolniti točko 17(a), prečrtati točko 17(b) in svoj zahtevek po manjkajočih podatkih priglasiti pristojnemu organu, odgovornemu za izdajo dovoljenja (kot je navedeno v točki 15). Nedvoumno mora navesti, kateri podatki manjkajo (izpolniti ali priložiti dokument). Pristojni organ, ki zahteva manjkajoče podatke, mora poslati kopije razdelka 2 vsem drugim pristojnim organom zadevnih držav članic, kot so navedeni v točki 13, v 20 dneh po datumu prejema vloge. Ustrezne kontaktne podatke je mogoče pridobiti prek elektronske komunikacijske platforme, ki jo je vzpostavila in jo vzdržuje Komisija, ali z objavljenega seznama pristojnih organov. Če ena zadevna država članica meni, da vloga ni ustrezno izpolnjena, je postopek ustavljen. Četudi v tem primeru pristojni organ namembne države članice meni, da je vloga ustrezno izpolnjena, ne sme poslati potrdila o prejemu, dokler niso prejeti zahtevani podatki in v 10 dneh po prejemu manjkajočih podatkov ni poslan noben dodaten zahtevek. Ta postopek se lahko ponavlja, dokler niso prejeti vsi manjkajoči podatki in ni poslanih nobenih dodatnih zahtevkov po manjkajočih podatkih. Če pristojni organ zadevne države članice v 20 dneh ne prejme nobenega zahtevka po manjkajočih podatkih in če meni, da je vloga ustrezno izpolnjena, mora najpozneje 10 dni po izteku 20 dnevnega roka po prejemu vloge poslati razdelek 2 pristojnemu organu, odgovornemu za izdajo dovoljenja, kot je naveden v točki 15, kopije tega razdelka pa vsem drugim pristojnim organom zadevnih držav članic, kot so navedeni v točki 13. Ustrezne kontaktne podatke je mogoče pridobiti prek elektronske komunikacijske platforme, ki jo je vzpostavila in jo vzdržuje Komisija, ali z objavljenega seznama pristojnih organov. Vsi pristojni organi zadevnih držav članic se lahko dogovorijo o krajših rokih. (b) Da bi pristojni organi lahko zahtevali manjkajoče podatke v 20 dneh po prejemu vloge, pristojni organ namembne države članice ne sme izdati potrdila o prejemu pred iztekom 20 dnevnega roka. Če pristojni organi namembnih držav članic po izteku 20 dnevnega roka menijo, da je vloga ustrezno izpolnjena, in če niso vključene nobene druge države članice ali če noben drug zadevni pristojni organ ni zahteval manjkajočih podatkov, morajo (pristojni organi namembnih držav članic) izpolniti točko 17(b).
(8)

Glede na to, da lahko zlasti zmožnost in verjetnost, da se bodo otroci igrali z vžigalniki in jih napačno uporabili, ogrožata zdravje in varnost potrošnikov, in da se lahko nevarnost učinkovito odpravi le s sprejetjem ustreznih ukrepov, ki se uporabljajo na ravni Skupnosti, je Komisija 11. maja 2006 v skladu z določbami iz člena 13 Direktive 2001/95/ES sprejela Odločbo 2006/502/ES (2) o zahtevi, da države članice sprejmejo ukrepe za zagotovitev, da se dajo na trg samo vžigalniki, ki so varni za otroke, in za prepoved dajanja neobičajnih vžigalnikov na trg.
(83)

Nadaljnji pregled podatkov Eurostata, ki so bili povezani z uvozom iz Japonske, je potrdil, da razen PVA niso bili vključeni nobeni drugi izdelki in zato cene niso bile umetno zvišane zaradi dražjih izdelkov. Nadalje, kot je že bilo navedeno v pritožbi, je japonski uvoz PVA vključeval določene omejene količine PVA, ki niso bile podobni izdelki in so imele verjetno veliko višje cene na enoto. Pri povprečni vrednosti, ki je bila izračunana za japonski uvoz in je temeljila na statističnih podatkih, vpliva cene PVA drugih kakovosti ni bilo mogoče nevtralizirati, saj ti podatki ne razlikujejo podobnega izdelka od PVA drugih kakovosti. Vendar pa je bilo ob upoštevanju približnih količin tovrstnega uvoza, ki temeljijo na podatkih iz pritožbe, in glede na povprečno ceno, izračunano za celoten japonski uvoz PVA v OP, ugotovljeno, da bi bilo zelo malo verjetno, da bi izvzetje kakovosti PVA, ki niso vključene v opredelitev izdelka, privedlo do povprečne cene CIF na meji Skupnosti za podobni izdelek, ki bi nelojalno znižala prodajne cene Skupnosti v OP. Poleg tega je 25 % japonskega uvoza v OP mogoče preveriti in se nanaša na kakovosti PVA, ki so vključene v opredelitev izdelka. Te prodaje so bile izvedene za povezane kupce, tj. po transfernih cenah, in ugotovljeno je bilo, da so bile cene pri nadaljnji prodaji teh nakupov prvim neodvisnim strankam v Skupnosti v povprečju za 8–10 % višje od cen, ki bi jih lahko postavila industrija Skupnosti. Ugotovljeno je bilo, da ni dokazov, da je zaradi japonskega uvoza PVA v OP prišlo do nelojalnega nižanja cen industrije Skupnosti, zato uvoz ni prispeval k škodi, ki jo je utrpela industrija Skupnosti.
(1)

Živila in živilske sestavine, proizvedene iz gensko spremenjene koruze sorte GA21 (MON-ØØØ21-9), so bili kot nova živila ali nove živilske sestavine odobreni za dajanje na trg z Odločbo Komisije 2006/69/ES z dne 13. januarja 2006 o odobritvi dajanja v promet živil in živilskih sestavin, ki so proizvedene iz gensko spremenjene koruze sorte GA21 Roundup Ready, kot novega živila ali nove živilske sestavine po Uredbi (ES) št. 258/97 Evropskega parlamenta in Sveta (2).
(53)

Zaradi tega in ob upoštevanju, da se bo prodaja nepremičnine, ki je nujna za financiranje naložb, preložila do leta 2010, Komisija meni, da je treba obdobje prestrukturiranja podaljšati do konca leta 2010 in da so naložbe, ki jih podjetje načrtuje za leto 2010, del ukrepov prestrukturiranja. Posledično bi naložbe med letoma 2003 in 2010 znašale […] PLN (14,75 milijona PLN + […] milijona PLN), kar je precej več od prvotno načrtovanega zneska 15,6 milijona PLN.
(2)

Člen 3 Uredbe Sveta (ES) št. 768/2005 z dne 26. aprila 2005 o ustanovitvi Agencije Skupnosti za nadzor ribištva in o spremembi Uredbe (ES) št. 2847/93 o oblikovanju nadzornega sistema na področju skupne ribiške politike (3) določa, da je namen Agencije Skupnosti za nadzor ribištva med drugim pomagati državam članicam pri posredovanju podatkov o ribiških dejavnostih ter nadzornih in inšpekcijskih dejavnostih Komisiji ter prispevati k dejavnostim držav članic in Komisije na področju raziskav in razvoja nadzornih in inšpekcijskih metod.
(1)

V skladu s členom 14a Direktive 91/440/EGS in členom 33 Direktive 2001/14/ES sta Irska in Združeno kraljestvo glede Severne Irske zaradi svojega posebnega zemljepisnega položaja upravičeni do odstopanj pri izvajanju nekaterih določb teh direktiv, na primer od zahtev, da se na neodvisni organ prenese funkcija določanja pravičnega in enakopravnega dostopa do infrastrukture, da se vzpostavi neodvisen regulatorni organ, določb glede pravic do infrastrukturnih zmogljivosti, okvirnih pogodb in ukrepov v primeru preobremenjenosti železniškega omrežja ter drugih določb. Ta odstopanja so prenehala veljati 14. marca 2008.
(4)

Zaradi spremenjenega kapitalskega ključa je treba sprejeti nov sklep ECB, ki bo razveljavil Sklep ECB/2006/26 z učinkom od 1. januarja 2009 in določil odstotek vpisanega kapitala ECB, ki so ga z učinkom od 1. januarja 2009 obvezane vplačati NCB držav članic, ki do vključno 1. januarja 2009 ne bodo uvedle eura (v nadaljevanju: nesodelujoče NCB) –
(15)

Gnojila iz amonijevega nitrata so bila zlorabljena pri nedovoljeni proizvodnji razstreliv. Vrste gnojil, ki se lahko uporabijo za ta namen, imajo tako nizko vsebnost dušika kot le 16 %. Dostop do vrst gnojil in vrst pripravkov, ki vsebujejo več kot 16 masnih % dušika v obliki amonijevega nitrata, bi bilo treba zato omejiti na kmete in profesionalne uporabnike. V ta namen je treba opredeliti izraza „kmet“ in „kmetijska dejavnost“, da se bodo pri kmetovanju in drugih podobnih profesionalnih dejavnostih, kot je vzdrževanje parkov, vrtov ali športnih površin, še vedno lahko s pridom uporabljala gnojila z višjo vsebnostjo dušika. Države članice pa lahko na svojem ozemlju zaradi družbenih in gospodarskih razlogov izvajajo omejitev za do 20 masnih % dušika v obliki amonijevega nitrata.
Anhui BBCA Biochemical Co., Ltd – No 73, Daqing Road, Bengbu City 233010, provinca Anhui

Proizvaja RZBC Co., Ltd – No 9 Xinghai West Road, Rizhao, provinca Shandong in prodaja z njo povezana prodajna družba RZBC Imp. & Exp. Co., Ltd – No 9 Xinghai West Road, Rizhao, provinca Shandong.
(2)

Odločba Komisije 2007/782/ES z dne 30. novembra 2007 o odobritvi letnih in večletnih nacionalnih programov ter finančnega prispevka Skupnosti za izkoreninjenje, nadzor in spremljanje nekaterih živalskih bolezni in zoonoz, ki so jih države članice predložile za leto 2008 in naslednja leta (2), odobri nekatere nacionalne programe in določi stopnjo in najvišji znesek finančnega prispevka Skupnosti za vsak program, ki ga predložijo države članice.